*Amazon* galvenā biroja kompleksa trīs torņi Sietlā
***Amazon.com, Inc.***, darbojas ar zīmolu ***Amazon***, ir ASV tehnoloģiju uzņēmums, kura galvenās darbības jomas ir mākoņdatošanas, elektroniskās tirdzniecības un mākslīgā intelekta risinājumi. Tā galvenais birojs atrodas Sietlā, Vašingtonas štatā. Uzņēmums dibināts 1994. gadā.
*Amazon* ir nosaukts par vienu no tehnoloģiju Lielajiem Četriem jeb *Four Horsemen* kopā ar *Apple*, *Alphabet* un *Facebook* sakarā ar tā tirgus kapitalizāciju, zīmola vērtību, revolucionārām inovācijām un hiperkonkurējošu lietojumu procesu.

*Amazon* ir pasaulē lielākais tiešsaistes mazumtirdzniecības uzņēmums, rēķinot pēc ieņēmumiem un tirgus kapitalizācijas.
Uzņēmums darbību sāka kā tiešsaistes grāmatnīca, ko 1994. gadā dibināja Džefs Beizoss. Vēlāk interneta veikala klāsts tika paplašināts ar programmatūras, videospēļu, elektronikas, apģērbu, mēbeļu, pārtikas, rotaļlietu, dārglietu un citu preču tirdzniecību, kā arī video, MP3 un klausāmgrāmatu lejupielādes un straumēšanas pakalpojumiem.
*Amazon* pieder arī izdevniecība *Amazon Publishing*, filmu un televīzijas studija *Amazon Studios*. Uzņēmums ražo plaša patēriņa elektronikas ierīces, piemēram, *Amazon Kindle* elektronisko grāmatu lasāmierīci, *Kindle Fire* planšetdatorus, *Fire TV* un *Echo* ierīces. *Amazon* arī pārdod dažus zemo cenu produktus ar savu zīmolu *AmazonBasics*.

Ievērojamu biznesa daļu veido meitasuzņēmums *Amazon Web Services* (*AWS*), kas ir pasaulē lielākais mākoņdatošanas infrastruktūras pakalpojumu sniedzējs (*IaaS* un *PaaS*).

*Amazon.com, Inc.* akcijas tiek kotētas *Nasdaq* biržā.

Vēsture
-------

1994. gadā Džefs Beizoss atstāja Volstrītas uzņēmuma *D. E. Shaw & Co.* viceprezidenta amatu un pārcēlās uz Sietlu. Viņš bija vērojis interneta biznesa uzplaukumu, un nu nolēma tajā iesaistīties. Tas sakrita arī ar laiku, kad ASV Augstākā tiesa pieņēma lēmumu, ka pasta pasūtījuma katalogiem nav jāmaksā nodokļi štatos, kur tie neatrodas fiziski.

Izlasījis ziņojumu par interneta nākotni, kas paredzēja tīmekļa komercijas izaugsmi 2300 % gadā, Beizoss izveidoja sarakstu ar 20 produktiem, ko varētu tirgot tiešsaistē. tad viņš sašaurināja sarakstu, norādot uz pieciem visdaudzsološākajiem produktiem: kompaktdiskiem, datortehniku, datorprogrammatūru, video un grāmatām. Beizoss galu galā nolēma, ka viņa jaunais uzņēmums pārdos grāmatas tiešsaistē, ņemot vērā lielo pasaules pieprasījumu pēc literatūras, grāmatu zemo cenu un lielo drukāto nosaukumu skaitu.

Braucot cauri valstij no Ņujorkas uz Sietlu, viņš sāka rakstīt biznesa plānu grāmatu tirgošanai internetā. Viņš saņēma aptuveni 250 000 dolāru no saviem vecākiem, un 1994. gada 5. jūlijā nodibināja uzņēmumu ***Cadabra, Inc.***. Sākotnēji interneta grāmatnīca darbojās viņa garāžā.

Pēc dažiem mēnešiem, kad advokāts nepareizi bija saklausījis uzņēmuma nosaukumu, un to nosauca to par "*Cadaver*" (no angļu: "līķis"), Beizoss nolēma mainīt nosaukumu. Viņam vārdnīcā iepatikās vārds ***Amazon***, jo tā bija vieta, kas bija "eksotiska un atšķirīga", tieši tāda, kādu viņš bija paredzējis savam interneta uzņēmumam. Viņš atzīmēja, ka Amazones upe ir lielākā upe pasaulē, un viņš bija iecerējis padarīt savu veikalu par lielāko grāmatu veikalu pasaulē. Turklāt nosaukums, kas sākās ar "A", bija vēlamais, jo tas droši vien būtu alfabēta saraksta augšgalā.

1994. gada septembrī Beizoss iegādājās domēnu *Relentless.com*, un uz īsu brīdi apsvēra iespēju nosaukt savu tiešsaistes veikalu *Relentless*, bet draugi viņam teica, ka nosaukums izklausījās mazliet draudīgs. Domēns joprojām pieder Beizoss un joprojām tiek novirzīts uz *amazon.com*.

1995. gada jūlijā darbu sāka tiešsaistes grāmatnīca. *Amazon.com* pirmā pārdotā grāmata bija Duglasa Hofštera *Fluid Concepts and Creative Analogies: Computer Models of the fundamental Mechanises of Thtype*. Pirmajos divos darbības mēnešus *Amazon* pārdeva visos 50 štatos un vairāk nekā 45 valstīs, pārdošanas apjomam sasniedzot 20 000 ASV dolāru nedēļā. 1995. gada oktobrī uzņēmums paziņoja par sevi sabiedrībai. 1996. gadā uzņēmums tika pārreģistrēts Delavērā. 1997. gada 15. maijā *Amazon* veica sākotnējo publisko piedāvājumu *NASDAQ* biržā ar cenu 18 dolāru par akciju, piesaistot 54 miljonus USD.

*Amazon.com* pārdošanu veicināja paplašināšanās Apvienotajā Karalistē un Vācijā, kā arī mūzikas, video un dāvanu tirgošana interneta vietnē. Tāika ieviesta partneru uzņēmumu programmu, kas ļāva citām vietnēm pārdot grāmatas, izmantojot saiti uz *Amazon.com*. Sākot ar 1998. gadu *Amazon* sāka daļēji vai pilnībā pārņemt vairākus uzņēmumus, tostarp *Junglee* (tīmekļa tehnoloģiju uzņēmums), *Drugstore.com*, *Pets.com*, *HomeGrocer.com* un *Della.com* (kāzu dāvanas un reģistrs).

ASV lielākais grāmatu pārdevējs *Barnes & Noble* 1997. gada 12. maijā iesūdzēja *Amazon* tiesā, apgalvojot, ka *Amazon* paziņojums, ka tā ir "pasaules lielākā grāmatnīca" nav patiess, jo tā "... nemaz nav grāmatnīca. Tas ir grāmatu mākleris". Vēlāk tika panākta ārpustiesas vienošanās. 1998. gada 16. oktobrī *Walmart* iesūdzēja *Amazon* tiesā, apgalvojot, ka *Amazon* ir nozadzis *Walmart* komercnoslēpumus, nolīgstot bijušos *Walmart* vadītājus. Lai gan šis strīds pēc 18 mēnešiem tika izšķirts bez tiesas, tas lika *Amazon* ieviest iekšējos ierobežojumus un bijušo *Walmart* darbinieku pārcelšanu.

1999. gadā *Amazon* pirmo reizi mēģināja iekļūt izdevējdarbības jomā, iegādājoties bankrotējušu izdevniecību *Weathervane*. Tika izdotas dažas grāmatas, līdz *Amazon* pārtrauca izdevējdarbību.

2000. gada 19. jūnijā *Amazon* ieviesa logotipu ar izliektu bultiņu, kas ved no A uz Z un norāda, ka uzņēmums piegādā visus produktus no A līdz Z, un bulta veidota kā smaids.
Sākotnēji *Amazon* necerēja gūt peļņu agrāk par četriem līdz pieciem gadiem. Šī salīdzinoši lēnā izaugsme lika akcionāriem sūdzēties, ka uzņēmums pietiekami ātri nav sasniedzis pelnītspēju, lai attaisnotu veiktos kapitālieguldījumus vai pat izdzīvotu ilgtermiņā. 21. gadsimta sākumā plīsa *dot-com* burbulis, nogremdējot daudzus e-uzņēmumus, *Amazon* izdevās izdzīvot. 2000. gada sākumā tika paziņota taupības programma ar darbinieku skata samazināšanu par 150.
2001. gada ceturtajā ceturksnī *Amazon* pirmoreiz sāka strādāt ar peļņu.

2002. gadā tika palaists pakalpojums *Amazon Web Services* (*AWS*), kas sākotnēji sniedza datus par tīmekļa vietņu popularitāti, interneta trafika modeļiem un citu statistiku mārketinga speciālistiem un izstrādātājiem.
2006. gadā *AWS* kļuva pieejams arī datoru apstrādes jaudas izīrēšanas pakalpojums *Elastic Compute Cloud* (*EC2*) un datu glabāšanas pakalpojums *Simple Storage Service* (*S3*). Tajā gadā tika palaists pakalpojums *Amazon Fulfillment*, kas ļāva privātpersonām un maziem uzņēmumiem pārdot preces ar *amazon.com* interneta vietnes starpniecību.

2012. gadā *Amazon* nopirka uzņēmumu *Kiva Systems* (tagad *Amazon Robotics*), lai automatizētu savu noliktavu vadības biznesu.
2017. gadā par 13,4 miljardiem ASV dolāru *Amazon* iegādājās ASV pārtikas lielveikalu tīklu *Whole Foods Market, Inc.* ar vairāk nekā 400 veikaliem.

COVID-19 pandēmijas laikā *Amazon* piedzīvoja lielu izaugsmi, pieņemot darbā vairāk nekā 100 000 darbinieku ASV un Kanādā.
2021. gada 22. janvārī tika paziņots, ka *Amazon* iegādāsies Somijas uzņēmumu *Umbra*, kas izstrādāja datorspēļu grafikas starpprogrammatūru dažādām platformām.
2021. gada 2. februārī Džefs Beizoss paziņoja, ka atstās uzņēmuma izpilddirektora amatu, turpinot darbību *Amazon* kā padomes priekšsēdētājam. 5. jūlijā par *Amazon* prezidentu un izpilddirektoru kļuva līdzšinējais *AWS* izpilddirektors Endijs Džesijs.

2021. gada 26. maijā *Amazon* par 8,45 miljardiem ASV dolāru vienojās iegādāties ASV mediju uzņēmuma *Metro-Goldwyn-Mayer* (*MGM*) pārvaldītājsabiedrību *MGM Holdings, Inc.*, kas bija finansiāli cietusi *COVID-19* pandēmijā; apvienošanās tika pabeigta 2022. gada 17. martā.
24. jūnijā tika iegādāts uzņēmums *Art19*, kas aplādes veidotājiem un izdevējiem nodrošina rīkus mitināšanai, reklāmu rādīšanai, mērķauditorijas atlasei un mērīšanai.
25. jūnijā *Amazon Web Services* iegādājās uzņēmumu *Wickr*, kas uzturēja tūlītējas ziņojumapmaiņas sistēmu.
1. novembrī tika iegādāts Apvienotās Karalistes uzņēmums *Veeqo*, kas veidoja rīkus, lai palīdzētu tiešsaistes uzņēmumiem pārdot produktus *Amazon* sistēmā un citās.

2022. gada 7. martā *Zoox* paziņoja, ka ir iegādājies jaunuzņēmumu *Strio.AI*, kas izstrādāja robotizētu iekārtu zemeņu kultūru novākšanai un atzarošanai.
21. aprīlī *Amazon* iegādājās Indijas sociālās komercijas jaunuzņēmumu *GlowRoad*.
21. jūlijā tika paziņots par uzņēmuma *1Life Healthcare*, kas pārvalda primārās veselības aprūpes klīniku tīklu *One Medical*, iegādi par 3,9 miljardiem ASV dolāru.
5. augustā tika paziņots par tīrīšanas robotu uzņēmuma *iRobot* iegādi par 1,7 miljardiem *USD*.

2023. gada janvārī, cenšoties samazināt izmaksas, *Amazon* likvidēja vairāk nekā 18 000 darbvietu, galvenokārt patērētāju mazumtirdzniecībā un cilvēkresursu nodaļā.
2023. gada *Amazon* un *iRobot* vienojās grozīt apvienošanās līguma noteikumus, lai atspoguļotu izmaiņas cenā par akciju, tādējādi kopēja summa samazinājās uz 1,42 miljardiem *USD*.

Atsauces
--------

1. 1 2 3 4 5  «AMAZON.COM, INC. FORM 10-K For the Fiscal Year Ended December 31, 2017» (XBRL). Google Finance. 2018. gada 5. augusts.
2. ↑  Nat Levy. «Amazon tops 600K worldwide employees for the 1st time, a 13% jump from a year ago». *www.geekwire.com*, 2018. gada 25. oktobris.
3. ↑  8 Largest eCommerce Companies in the World and No, Alibaba is Not the Largest Chinese eCommerce Stefan Pajović, axiomq.com, June 30, 2021
4. ↑  Amy Martinez, Kristi Heim. «Amazon a virtual no-show in hometown philanthropy». *The Seattle Times*, 2012. gada 31. marts. Skatīts: 2012. gada 1. aprīlis.
5. ↑  «Top Executive Profiles – Jeffrey P. Bezos». Portfolio.com. Arhivēts no oriģināla, laiks: 2009. gada 4. februārī. Skatīts: 2008. gada 23. augustā.
6. 1 2 3  Amazon.com referenceforbusiness.com
7. ↑  Michael J. de la Merced and Nick Wingfield. «Amazon to Buy Whole Foods in $13.4 Billion Deal». The New York Times, 2017. gada 16. jūnijs.
8. ↑  Amazon pabeidzis kinokompānijas MGM iegādi LETA/AFP, 18.03.2022

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Amazon***.
* *Encyclopædia Britannica* raksts (angliski)
* Oficiālā tīmekļa vietne

|  |  |  |  |
| --- | --- | --- | --- |
| 

| * s
* d
* l
Valsts karogs: Amerikas Savienotās Valstis *Nasdaq-100* indeksa uzņēmumi |
| --- |
|  |
| 
* Activision Blizzard
* Adobe
* Advanced Micro Devices
* Airbnb
* Align Technology
* Alphabet
* Amazon.com
* American Electric Power
* Amgen
* Analog Devices
* Ansys
* Apple
* Applied Materials
* ASML Holding
* Atlassian
* Autodesk
* Automatic Data Processing
* Baidu
* Biogen
* Booking Holdings
* Broadcom
* Cadence Design Systems
* Charter Communications
* Cintas
* Cisco Systems
* Cognizant
* Comcast
* Copart
* Costco
* Crowdstrike
* CSX
* Datadog
* Dexcom
* DocuSign
* Dollar Tree
* eBay
* Electronic Arts
* Exelon
* Fastenal
* Fiserv
* Fortinet
* Gilead Sciences
* Honeywell
* Idexx Laboratories
* Illumina
* Intel
* Intuit
* Intuitive Surgical
* JD.com
* Keurig Dr Pepper
* KLA Corporation
* Kraft Heinz
* Lam Research
* Lucid Group
* Lululemon Athletica
* Marriott International
* Marvell Technology Group
* Match Group
* MercadoLibre
* Meta Platforms
* Microchip Technology
* Micron Technology
* Microsoft
* Moderna
* Mondelez International
* Monster Beverage
* NetEase
* Netflix
* Nvidia
* NXP Semiconductors
* Okta
* Old Dominion Freight Line
* O'Reilly Auto Parts
* Paccar
* Palo Alto Networks
* Paychex
* PayPal
* PepsiCo
* Pinduoduo
* Qualcomm
* Regeneron Pharmaceuticals
* Ross Stores
* Seagen
* Sirius XM
* Skyworks Solutions
* Splunk
* Starbucks
* Synopsys
* T-Mobile US
* Tesla
* Texas Instruments
* Verisign
* Verisk Analytics
* Vertex Pharmaceuticals
* Walgreens Boots Alliance
* Workday
* Xcel Energy
* Xilinx
* Zoom Video Communications
* Zscaler

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 173278077
* LNB: 000249411
* LCCN: n99285360
* ISNI: 0000 0001 0316 7795
* GND: 10177530-1
* SUDOC: 079268455
* BNF: cb13752028p (data)
* BIBSYS: 6020732
* NDL: 00817133
* NKC: osa2011619766
* BNE: XX270019
* CiNii: DA15674722

 |

 |